વિનાયકરાવ માન્જો, કુઠારી વગેરે જંગલવાસી જાતિઓ, એમની પરંપરા, માન્યતા વિશે ખાસ્સી જાણકારી ધરાવતો હતો. છાત્ર સંઘની ચૂંટણી વખતે 20,000 રૂપિયાના બદલામાં સુરજ ધોંતળે વિશે પ્રચાર કરવાનું નક્કી થયું હતું ત્યારે સુરજ કેટલો ડાઉન ટૂ અર્થ છે અને કેવા સાધારણ પરિવારમાંથી આગળ આવ્યો છે એ દર્શાવવા વિનાયકરાવ તેના ગામની મુલાકાતે ગયો હતો. એ વખતે સહજ ક્રમમાં જ એક એવી કહાની તેણે માન્જોના મુખિયાઓ પાસેથી સાંભળી હતી કે એ સ્તબ્ધ થઈ ગયેલો.